SciPy

SciPy (shqiptohet /ˈ s aɪ p aɪ / "sajpaj" https://scipy.org/ "SciPy (pronounced "Sigh Pie")" ) është një librari e gjuhës Python pa pagesë dhe me burim të hapur që përdoret për llogaritje shkencore dhe teknike. 

SciPy përmban module për optimizim, algjebër lineare, integrim, interpolim, funksione speciale, TSHF, përpunim të sinjalit dhe imazhit, zgjidhës EDZ dhe detyra të tjera të zakonshme në shkencë dhe inxhinieri.

SciPy bujt gjithashtu një familje konferencash për përdoruesit dhe zhvilluesit e këtyre mjeteve: SciPy (në ShBA), EuroSciPy (në Evropë) dhe SciPy.in (në Indi).  Enthought filloi konferencën SciPy në Shtetet e Bashkuara dhe vazhdon të sponsorizojë shumë nga konferencat ndërkombëtare, si dhe të bujtë faqen e internetit të SciPy.

Biblioteka SciPy aktualisht shpërndahet nën licencën BSD, dhe zhvillimi i saj sponsorizohet dhe mbështetet nga një komunitet i hapur zhvilluesish. Ai mbështetet gjithashtu nga NumFOCUS, një fondacion i komunitetit për mbështetjen e shkencës së riprodhueshme dhe të qasshme.

 Komponentët 
Paketa SciPy qëndron në thelb të aftësive kompjuterike shkencore të Python. Nën-paketat e disponueshme përfshijnë:

 cluster: klasterim hierarkik, kuantizim vektorësh, K-mënyra
 constants: konstante fizike dhe faktorë kthimi
 fft: Algoritma për Transformimin Diskret Furie
 fftpack: Ndërfaqe e ngelur për TDF
 integrate: rutina për integrimin numerik 
 interpolate: mjete interpolimi
 io: input dhe output të dhënash
 linalg: rutina të algjebrës lineare
 misc: dobi të shumëllojshme (psh shembuj imazhesh)
 ndimage: funksione të ndryshëm për përpunimin e imazheve shumëdimensionale
 ODR: klasa dhe algoritme regres largësie ortogonal 
 optimize: algoritme optimizimi duke përfshirë programimin linear
 signal:  vegla të procesimit të sinjalit
 sparse: matricat e zbrazta dhe algoritme të lidhura
 spatial: algoritme për struktura hapsinore si pemët k-d , fqinjët më të afërt, Convex hulls, etc.
 special: funksione speciale
 stats: funksione statistike
 weave: vegël për të shkruajtur kod C/C++ si stringa shumërreshtore në Python (tanimë e hequr nga qarkullimi në favor të Cython)

parapamje| Foto që tregon kodin burimor të ndimage SciPy

 Strukturat e të dhënave 
Struktura bazë e të dhënave e përdorur nga SciPy është një array shumëdimensional i ofruar nga moduli NumPy . NumPy ofron disa funksione për algjebrën lineare, transformimet Thurjé dhe gjenerimin e numrave të rastësishëm, por jo me përgjithësinë e funksioneve të njëvlerëshme në SciPy. NumPy mund të përdoret gjithashtu si një kontejner efikas shumëdimensional i të dhënave me lloje arbitrare të të dhënave. Kjo e lejon NumPy që të integrohet pa probleme dhe shpejt me një shumëllojshmëri të gjerë të bazave të të dhënave . Versionet e vjetra të SciPy përdorën Numeric si një lloj grupi, i cili tani është i vjetëruar në favor të kodit më të ri të grupit NumPy.